stanford-oval/wikipedia huggingface dataset:
Laser (täsmennyssivu)

Laser on optinen laite, joka tuottaa koherentin valosäteen. Sen lisäksi laser voi viitata seuraaviin:
Laser-purjejolla eri versioineen (Laser Radial, Laser 4.7)
laser tai laserjuuri on antiikin aikainen mauste, joka tunnettiin myös nimellä silphium
Laser HT, oululainen jääkiekkoseura
Ford Laser, automalli
Plymouth Laser, automalli
Laser, sukunimenä:
Christine Laser (s. 1951), saksalainen yleisurheilun moniottelija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Laser”, voi hakea sivunnimihaulla, laajalla sivunnimihaulla tai tekstihaulla.
Kynosarges

| Kynosarges> Κυνόσαργες |
| --- | --- |
Sijainti:  Ateena, Keski-Ateena, Attika, Kreikka
Koordinaatit:  ?
Rakennustyyppi:  gymnasion
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kynosarges (m.kreik. Κυνόσαργες) oli antiikin Ateenassa sijainnut Herakleelle omistetty julkinen gymnasion. Se liitettiin myös Herakleen äitiin Alkmeneen, hänen vaimoonsa Hebeen ja apulaiseensa Iolaokseen.
Kynosarges oli yksi Ateenan kolmesta merkittävimmästä koulusta Platonin Akatemian ja Aristoteleen Lykeionin ohella. Se sijaitsi kaupungin kaakkoispuolella juuri kaupunginmuurin ulkopuolella, Diomea-portin suunnassa ja Ilissos-joen eteläpuolella.
Paikan koiraan (κυνός, kynos) viittaava nimi on ollut arvoitus jo antiikin aikana. Erään kertomuksen mukaan ”valkoinen” tai ”nopea” (αργός, argos) koira olisi syönyt Herakleelle tuodun uhriaterian alttarilta. Näin paikka sai nimen κυνός αργού (kynos argou) eli Kynosarges.
Kynosarges oli paikka jossa Sokrateen oppilas kyynikko Antisthenes opetti. Tämän seurauksena paikka antoi nimen koko kyynikoiden koulukunnalle.
Aiheesta muualla

Morison, William: Cynosarges The Internet Encyclopedia of Philosophy. (englanniksi)
Koverojärvi (Tammela)

| Koverojärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Tammela
Koordinaatit:  60°52′54″N, 23°57′58″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue (35.93)
Laskujoki:  oja Keskiseen 
Järvinumero:  35.934.1.015
Mittaustietoja
Pinnankorkeus:  124,7 m 
Rantaviiva:  1,98 km 
Pinta-ala:  0,05045 km² 
 fiKoverojärvi 
Koverojärvi on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Teuronjoen valuma-alueeseen, jonka keskusjärven eli Rautijärven itäiseen, Kyläsillanjokeen päättyvään, reittiin se kuuluu.
Maantiede

Järven pinta-ala on 5,0 hehtaaria ja sen pituus on 750 metriä ja leveys 150 metriä. Siihen laskee kaksi metsäojaa, joista toinen tuo Kaakkolammin ja Kaukasenviidanlammin vesiä. Järven luusua sijaitsee järven lounaisrannalla, josta saa alkunsa 90 metriä pitkä laskuoja Keskiseen.
Järven rantaviiva on 2,0 kilometriä pitkä ja se luikertelee pitkänomaisena järvenä. Sen ranta on pääosin moreenipohjaista metsämaastoa, jonka länsipäässä ranta on soistunutta. Rannoille on rakennettu kuusi loma-asuntoa, joille johtaa tiet Kuuslammin kylän läpi kulkevasta Teuron tieltä.
Historia

Vuoden 1884 Senaatin kartastossa Silmälän talo oli piirretty Koverojärven ja Alasen väliin ja järvien väliltä sekä ympäriltä oli maata raivattu pelloiksi.
Kuumaa (albumi)

| Kuumaa Kuumaa |
| --- | --- | --- |

Studioalbumin tiedot
 Julkaistu: 26. huhtikuuta 2019
 Formaatti: digitaalinen lataus
 Tuottaja(t): Jonas Olsson Joonas Parkkonen MGI Atso Soivio Johannes Brotherus Kuumaa Okko Saastamoinen
 Tyylilaji: pop
 Kesto: 33.05
 Levy-yhtiö: Universal Music
Listasijoitukset
  Suomen virallinen albumilista: 10.
Kuumaa-yhtyeen muut julkaisut
|   | Kuumaa 2019 | Hyvikset ja pahikset 2023 |
Singlet albumilta Kuumaa
 ”Uppoon suhun” Julkaistu: 19. toukokuuta 2017  ”Huuda lujempaa” Julkaistu: 1. syyskuuta 2017  ”Kuumaa” Julkaistu: 6. kesäkuuta 2018  ”Mun pitäis se jo tietää” Julkaistu: 14. joulukuuta 2018  ”Siks kai mä oon sun” Julkaistu: 22. maaliskuuta 2019
Kuumaa on samannimisen suomalaisyhtyeen 26. huhtikuuta 2019 digitaalisesti julkaistu esikoisalbumi. Albumi sijoittui parhaimmillaan Suomen virallisella albumilistalla sijalle 10.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Gold Digger | Johannes Brotherus, Olavi Uusitalo, Joonas Parkkonen | 3.33 |  |  |  |  |  |  |
| 2. | Kuumaa | Mariska, Brotherus, Jonas Olsson, Aapo Närhi | 3.13 |  |  |  |  |  |  |
| 3. | Mikä sua ajaa | Olsson, Kyösti Salokorpi, Brotherus | 2.58 |  |  |  |  |  |  |
| 4. | Huuda lujempaa | Brotherus, Vilma Alina Lähteenmäki, Atso Soivio, Närhi | 3.26 |  |  |  |  |  |  |
| 5. | Siks kai mä oon sun | Brotherus, Tuure Kilpeläinen | 2.51 |  |  |  |  |  |  |
| 6. | Mun pitäis se jo tietää (feat. Sonny) | Mariska, Brotherus, Olsson, Närhi, Sonny Kylä-Liuhala | 3.12 |  |  |  |  |  |  |
| 7. | Kukkulan kuningas (feat. Tuure Kilpeläinen) | Brotherus, Kilpeläinen | 3.35 |  |  |  |  |  |  |
| 8. | Viimeistä päivää | Brotherus, Olsson, Henri Lanz, Närhi, Joonas Luhtavaara, Soivio, Antti Heiskala | 3.21 |  |  |  |  |  |  |
| 9. | Uppoon suhun | Heiskala, Brotherus, Ilkka Wirtanen, Kylä-Liuhala | 3.07 |  |  |  |  |  |  |
| 10. | Tuiki tuiki | Brotherus, Eetu Kalavainen | 3.56 |  |  |  |  |  |  |
Aiheesta muualla

Kuumaa Ylen Aamu-tv:n haastattelussa
Laukaanlahti

Suomenlahden eteläranta Venäjän puolella.
Laukaanlahti eli Luganlahti (ven. Лу́жская губа́, Lužskaja guba) on Suomenlahden etelärannalla Kurkolanniemen ja Soikkolanniemen välissä sijaitseva noin 20 kilometrin pituinen ja lähes samanlevyinen lahti. Sen syvyys vaihtelee kahdeksasta 38 metriin. Lahden pohjukkaan laskee Laukaanjoki. Muita huomattavampia jokia ovat Laukaanjoen sivuhaara Vipiä (ven. Выбья, Vybja), Luutsanjoki (ven. Лужица, Lužitsa) ja Haapalanjoki.
Lahden kaakkoisosassa sijaitsee Laukaansuun satama. Huomattavampia rantakyliä ovat Laukaansuu ja Viistinä. Seudun kanta-asukkaita ovat vatjalaiset, inkerikot ja inkerinsuomalaiset.
Kung Karlin piiri

| Kung Karlin piiri |
| --- | --- |
 Kung Karlin kirkko
 fiKung Karlin piiri 
 59°25′30″N, 16°05′53″E 
Valtio:   Ruotsi
Maakunta:  Södermanland
Lääni:  Västmanlandin lääni
Kunta:  Kungsörin kunta
Piirikoodi:  212105
Väestö
Väkiluku (2022):  6 696 
Kung Karlin piiri (ruots. Kung Karls distrikt) sijaitsee Kungsörin kunnassa Ruotsissa. Sen väkiluku on 6 696  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Kungsörin kunnan piirit
Laser-Run

Laser-Runin ammuntaosuus.
Laser-run on Kansainvälisen nykyaikaisen 5-otteluliiton kehittämä urheilulaji, jossa yhdistyvät ammunta ja juoksu. Lajissa on kilpailtu vuodesta 2015 asti.
Lajissa juostaan 5 × 600 metriä ja lisäksi ennen jokaista kierrosta ammutaan viisi laukausta kymmennen metrin etäisyydeltä.
Laji on paitsi nykyaikaisen viisiottelun päätöslaji, myös oma kilpailulajinsa, jossa järjestetään maailmanmestaruuskilpailut niin yksilö- kuin joukkuekilpailuissa.
Larry Tesler

| Larry Tesler |
| --- | --- |
 Larry Tesler vuonna 2007.
Henkilötiedot
Syntynyt: 24. huhtikuuta 1945 Bronx, New York, New York, Yhdysvallat
Kuollut: 16. helmikuuta 2020 Portola Valley, Kalifornia, Yhdysvallat
Koulutus ja ura
Tutkinnot:  Stanford University
Tutkimusalue:  ihmisen ja tietokoneen vuorovaikutus
Aiheesta muualla
www.nomodes.com
Lawrence Gordon Tesler (24. huhtikuuta 1945 Bronx, New York, New York, Yhdysvallat – 16. helmikuuta 2020 Portola Valley, Kalifornia, Yhdysvallat) oli yhdysvaltalainen tietoteknologian kehittäjä, joka työskenteli ihmisen ja tietokoneen vuorovaikutuksen parissa. Teslerin työnantajia olivat Xerox PARC, Apple, Amazon ja Yahoo!
PARC-tutkimuskeskuksessa Teslerin työhön kuului Smalltalk, ensimmäinen dynaaminen oliokeskeinen ohjelmointikieli, ja  Gypsy, ensimmäinen tekstinkäsittelyohjelma, jolla oli graafinen käyttöliittymä Xerox Alto - tietokoneelle. Tesler kehitti yhdessä kollegansa Tim Mottin kanssa idean kopioi ja liitä -toiminnosta ja ajatuksen käyttäjävirheistä riippumattomasta (modeless) ohjelmistosta. Ollessaan Applen palveluksessa Tesler kehitti Apple Lisa -tietokonemallia ja Apple Newton -sovellusta sekä osallistui Pascal-kielestä johdetun objektiorientoituneen Object Pascalin kehittämiseen ja sen käyttämiseen sovellusohjelmoinnin  työvälinesarjoissa, mukaan lukien MacApp.
Aiheesta muualla

Larry Teslerin kotisivu (Arkistoitu – Internet Archive)
Larry Teslerin muistokirjoitus Helsingin Sanomissa
Kuoruejärvi

| Kuoruejärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°11′48″N, 24°46′19″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ormajoen valuma-alue (35.79)
Laskujoki:  Kuoruejoki 
Järvinumero:  35.791.1.004
Mittaustietoja
Pinnankorkeus:  86,1 m  
Rantaviiva:  1,104 km  
Pinta-ala:  6,513 ha  
Saaria:  ei saaria 
 fiKuoruejärvi 
Kuoruejärvi  on Kanta-Hämeessä Hämeenlinnassa  sijaitseva järvi.
Maantietoa

Järven pinta-ala on 6,5 hehtaaria ja se on 450 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 1,1 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Ormajoen valuma-alueella (35.79), jonka Leheejärven alueeseen (35.791) se kuuluu. Järven vedenpinnan korkeus on 86,1 metriä mpy.
Kurittukosken voimalaitos

Kurittukosken voimalaitos.
Kurittukosken voimalaitos on Kemijoki Oy:n rakentama vesivoimala, joka valmistui 1987. Se sijaitsee Sodankylässä Kitisen yläjuoksulla. Sen putous on 11 metriä ja teho 15,5 MW. Se tuottaa nykyisin energiaa 42 gigawattituntia (GWh) vuodessa. Voimalaitoksessa on yksi koneisto. Sen kolmen maapadon pituus on 973 metriä ja kahden betonipadon pituus on 36 metriä. Tulva-aukkoja on yksi
Kurkinen

Kurkinen on suomalainen sukunimi, joka on muun muassa seuraavilla henkilöillä:
Armi Hosia (o.s. Kurkinen, 1909–1992), opettaja ja kansanedustaja (Suomen Kansanpuolue), kunnallisneuvos
Jari Kurkinen (s. 1956), tietokirjailija, tutkija ja toimittaja
Maileena Byström (ent. Kurkinen, s. 1958), kuvittaja, taidegraafikko ja lastenkirjailija
Matti Kurkinen (1951–1975), kitaristi ja säveltäjä
Niina Kurkinen (s. 1974), malli ja näyttelijä
Risto Kurkinen (s. 1963), jääkiekkoilija, jääkiekkovalmentaja
Severi Kurkinen (ent. Hietalin, 1879–1945), kansanedustaja (sos. dem.)
Sinikka Kurkinen (s. 1935), taidemaalari
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kurittula

Kurittula voi tarkoittaa seuraavia paikkoja:
Kurittula, Kotkan kylä
Kurittula, Loimaan kylä
Kurittula, Maskun kylä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kurittula”, voi hakea sivunnimihaulla, laajalla sivunnimihaulla tai tekstihaulla.
Psycroptic

| Psycroptic |
| --- | --- |

Tiedot
Toiminnassa:  1999–
Tyylilaji:  tekninen death metal
Kotipaikka:   Hobart, Tasmania, Australia
Laulukieli:  englanti
Jäsenet:  Jason Peppiatt, laulu   Joe Haley, kitara   Cameron Grant, bassokitara   Dave Haley, rummut  
Entiset jäsenet:  Matthew "Chalky" Chalk, laulu (1999–2005) 
Levy-yhtiö:  Prosthetic Records, 2014–   Nuclear Blast, 2008–?   Neurotic Records, 2006   Unique Leader Records, 2001–2003  
Aiheesta muualla
Kotisivut
Infobox OKNimi-testi OK: 
Psycroptic on teknistä death metalia soittava yhtye Tasmanian pääkaupungista, Hobartista,  Australiasta. Yhtyeen perustivat Joe Haley, Dave Haley, Matthew Chalk ja Cameron Grant vuonna 1999.
Kaksi ensimmäistä levyä julkaistiin Unique Cameron Recordin nimissä. Yhteistyö päättyi kuitenkin vuonna 2003 ennen kolmatta albumia, jolloin levy-yhtiöksi vaihtui Neurotic Records. Kokoonpano pysyi alkuperäisenä aina vuoteen 2004, jolloin laulaja Matthew Chalk joutui jättämään yhtyeen kesken Euroopan kiertueen. Syyksi on ilmoitettu, ettei Chalkin ääni kestänyt monia keikkoja käsittäviä kiertueita. Jason Peppiattin oli tarkoitus paikata Chalkia loppukiertueen ajan, mutta Chalkin katastrofaalinen paluuselvennä johti kuitenkin Peppiatin nimittämiseen vakituiseksi jäseneksi.
Lokakuussa 2014 yhtye solmi levytyssopimuksen Prosthetic Recordsin kanssa. Yhtyeen nimeä kantava kuudes studioalbumi julkaistaan keväällä 2015.
Jäsenet

Jason Peppiatt – laulu (2005–)
Joe Haley – kitara (1999–)
Dave Haley – rummut (1999–)
Cameron Grant – basso (1999–)
Jäsenet > Entiset jäsenet

Matthew "Chalky" Chalk (1999–2004, 2005)
Diskografia > Studioalbumit

The Isle of Disenchantment (2001)
The Scepter of the Ancients (2003)
Symbols of Failure (2006)
Ob(Servant) (2008)
The Inherited Repression (2012)
Psycroptic (2015)
As the Kingdom Drowns (2018)
Divine Council (2022)
Diskografia > Livealbumit

Initiation (2010)
Diskografia > Singlet

Echoes to Come (2014)
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut
Dave Haley haastattelu (Arkistoitu – Internet Archive)
Kuumailmapallolennon Suomen-mestaruuskilpailut

Kuumailmapallolennon Suomen-mestaruuskilpailut ovat vuosittain Suomessa järjestettävät mestaruuskilpailut. Kilpailu toimii lisäksi karsintakilpailuna seuraavan vuoden maajoukkueeseen ja arvokilpailuihin.
Kuumailmapalloilun SM-kisoja on järjestetty vuosittain vuodesta 1985 lähtien. Suomen mestari palkitaan Suomen Kuumailmapallokerhon kiertopalkinnolla. Vuoden 2008 Pieksämäen kisat järjestettiin poikkeuksellisesti talviaikaan, maaliskuussa.
Kilpailupaikkakunnat

| Vuosi | Pvm | Paikkakunta |
| --- | --- | --- |
| 1985 | 22.–24. helmikuuta | Lapua |
| 1986 | 28. helmikuuta – 2. maaliskuuta | Kuopio |
| 1987 | 5.–8. maaliskuuta | Kuopio |
| 1988 | 2.–5. maaliskuuta | Jyväskylä |
| 1989 | 25.–27. maaliskuuta | Jyväskylä |
| 1990 | 22.–25. maaliskuuta | Lahti |
| 1991 | 14.–18. helmikuuta | Lapua |
| 1992 | 20.–23. helmikuuta | Vammala |
| 1993 | 11.–14. maaliskuuta | Kuusankoski |
| 1994 | 22.–25. syyskuuta | Vammala |
| 1995 | 9.–12. maaliskuuta | Pieksämäki |
| 1996 | 15.–18. elokuuta | Kuusankoski |
| 1997 | 23.–27. heinäkuuta | Hattula |
| 1998 | 27. helmikuuta – 1. maaliskuuta | Tampere |
| 1999 | 27. heinäkuuta – 1. elokuuta | Hämeenlinna |
| 2000 | 29. kesäkuuta – 2. heinäkuuta | Laukaa |
| 2001 | 25.–29. heinäkuuta | Hämeenlinna |
| 2002 | 31. heinäkuuta – 4. elokuuta | Rauma |
| 2003 | 26.–29. kesäkuuta | Laukaa |
| 2004 | 28. heinäkuuta – 1. elokuuta | Hämeenlinna |
| 2005 | 20.–24. heinäkuuta | Aitoo, Luopioinen (nyk. Pälkäne) |
| 2006 | 24.–28. toukokuuta | Tikkakoski, Jyväskylän mlk. |
| 2007 | 16.–20. toukokuuta | Tikkakoski, Jyväskylän Mlk. |
| 2008 | 13.–16. maaliskuuta | Pieksämäki |
| 2009 | 5.–9. elokuuta | Mäntsälä |
Mitalistit

| Vuosi | Kultaa | Hopeaa | Pronssia |
| --- | --- | --- | --- |
| 1985 | Peter Lindholm | Jouni Ruotsalainen | Risto Jalava |
| 1986 | Peter Lindholm | Jouni Ruotsalainen | Markku Jaatinen |
| 1987 | Risto Jalava | Jarmo Suonpää | Martti Kivitie |
| 1988 | Kai Granholm | Jouni Ruotsalainen | Jarmo Suonpää |
| 1989 | Matti Tähtinen | Peter Lindholm | Jouni Ruotsalainen |
| 1990 | Jouni Ruotsalainen | Peter Lindholm | Kai Granholm |
| 1991 | Pertti Leppäkoski | Pentti Lehtonen | Arto Penttinen |
| 1992 | Jouni Ruotsalainen | Peter Lindholm | Jarmo Suonpää |
| 1993 | Jari Suhonen | Matti Tähtinen | Jukka Kujala |
| 1994 | Jan Fröjdman | Jukka Kujala | Pertti Leppäkoski |
| 1995 | Jarmo Suonpää | Pertti Pohjola | Ilkka Korhonen |
| 1996 | Jouni Ruotsalainen | Jyrki Autio | Jan Fröjdman |
| 1997 | Jukka Kujala | Matti Tähtinen | Jarmo Suonpää |
| 1998 | Ilkka Korhonen | Matti Tähtinen | Jan Fröjdman |
| 1999 | Jan Fröjdman | Pertti Leppäkoski | Matti Tähtinen |
| 2000 | Jan Fröjdman | Jyrki Autio | Matti Tähtinen |
| 2001 | Matti Tähtinen | Jan Fröjdman | Jukka Kujala |
| 2002 | Jan Fröjdman | Jari Suhonen | Jukka Kujala |
| 2003 | Matti Tähtinen | Jouni Ruotsalainen | Martti Haapala |
| 2004 | Jan Fröjdman | Pertti Leppäkoski | Martti Haapala |
| 2005 | Jukka Kujala | Jari Suhonen | Vesa Lensu |
| 2006 | Matti Tähtinen | Markku Sipinen | Jan Fröjdman |
| 2007 | Pertti Leppäkoski | Jukka Kujala | Jouni Ruotsalainen |
| 2008 | Jukka Kujala | Matti Tähtinen | Jan Fröjdman |
| 2009 | Jan Fröjman | Matti Tähtinen | Tuomas Holm |
Koverolampi

| Koverolampi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°55′01″N, 23°22′49″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sipsiönjärven valuma-alue (35.58)
Laskujoki:  suo-oja Haukilamminojaan 
Järvinumero:  35.585.1.009
Mittaustietoja
Pinnankorkeus:  171 m 
Rantaviiva:  1,818 km 
Pinta-ala:  0,07459 km² 
 fiKoverolampi 
Koverolampi  on Pirkanmaalla Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Koverolampi on osa Juurijärven-Hulppojärven valuma-aluetta. Kovero kuuluu Seitsemisen kansallispuistoon.
Maantietoa

Lammen pituus on 450 metriä, leveys 400 metriä ja sen pinta-ala on 7,5 hehtaaria. Se sijaitsee Seitsemisen kansallispuistossa Koveronnevan eteläpäässä. Siihen on kaivettu kaksi suo-ojaa, joista itäinen on samalla lammen laskuoja. Sen rantaviivan pituus on 1,8 kilometriä. Lampi on autio, mutta sen eteläpuolella sijaitsee entinen Koveron maatila. Maatilan kautta kulkee Koveronnevan ylittävä maantie, joka ohittaa Kirkaslammen. Koverolammen länsipuolelta kulkee kansallispuiston reitistöön kuuluva kävelypolku.
Seitsemisen kansallispuisto

Lammen luonaiskulmalla sijaitsee yöpymis- ja nuotiopaikka, jonka yhteydessä on myös käymälä. Koveron kruunumetsätorppa toimii kansallispuiston museona ja sieltä saa myös vettä kaivosta.
Kuumaa vahaa

| Kuumaa vahaa> American Hot Wax |
| --- | --- |

Ohjaaja:  Floyd Mutrux
Käsikirjoittaja:  John Kaye (hänen ja Art Linsonin kertomuksesta)
Tuottaja:  Art Linson
Säveltäjä:  Kenny Vance
Kuvaaja:  William A. Fraker
Leikkaaja:   Danford B. Greene  Melvin Shapiro  Ronald J. Fagan 
Lavastaja:  Elayne Barbara Ceder
Pääosat:   Tim McIntire  Laraine Newman  John Lehne 
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Paramount Pictures
Ensi-ilta:  1978
Kesto:  92 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kuumaa vahaa (American Hot Wax) on Floyd Mutruxin ohjaama yhdysvaltalainen musiikkielokuva vuodelta 1978. Se kertoo puolidokumentaarisin keinoin radiotiskijukka ja rockmesenaatti Alan Freedin elämästä.
Elokuvan keskeinen tapahtumapaikka on Freedin vuonna 1959 New Yorkin Brooklynissa sijaitsevassa Paramount-teatterissa järjestämä ensimmäinen, jokavuotiseksi aiottu rock’n roll -show. Poliisi keskeytti konsertin, ja siitä lähtien Freedin ura radio-DJ:nä ja musiikkivaikuttajana lähti alamäkeen payola-syytösten ja tuomion myötä.
Alan Freediä esittää Tim McIntire, ja mukana on sellaisia 1950-luvulla vaikuttaneita muusikoita kuin Chuck Berry, Jerry Lee Lewis ja Screamin’ Jay Hawkins. Lisäksi elokuvaa varten on koottu sellaisia artisteja ja yhtyeitä kuin Big Beat Band, Prof. LaPlano & The Planotones, tyttöyhtye Delights, Clark Otis, The Chesterfields (jolle Carole Kingiä muistuttava Louise tekee kappaleita) ja Timmy & The Tulips.
Musiikkitutkimusta elokuvaa varten on tehnyt Rick M. Eaker. Musiikkituottaja on Kenny Vance.
Musiikkiesitysten lisäksi tapahtumassa esitettiin elokuva Minkäpä tyttö sille voi (The Girl Can’t Help It).
Elokuvasta on julkaistu soundtrack-albumi American Hot Wax.
» Alan Freed keksi sanan "rock’n roll"
Alan Freed ON rock’n roll!
»
– Suomen ensi-illan elokuvajuliste, FORMIA,  Kaisaniemenk. 2
Rooleissa

| 0 | 1 | 2 |
| --- | --- | --- |
|  Tim McIntire  | … |   Alan Freed   |
|  Laraine Newman  | … |   Teenage Louise   |
|  John Lehne  | … |     |
|  Jay Leno  | … |   Mike   |
|  Chuck Berry  | … |     |
|  Jerry Lee Lewis  | … |     |
|  Screamin' Jay Hawkins  | … |     |
|  Charles Green  | … |   Clark Otis   |
|   Prof. LaPlano & The Planotones:  | … |     |
|   • Kenny Vance  | … |     |
|   • Joe Esposito  | … |     |
|   • Bruce Sudano  | … |     |
|   • Ed Hokenson  | … |     |
|   Delights:  | … |     |
|   • Brenda Russell  | … |     |
|   • Stephanie Spruill  | … |     |
|   • Joyce King  | … |     |
|   • Yolanda Howard  | … |     |
|   Timmy & The Tulips:  | … |     |
|   • Charles Irwin  | … |     |
|   • Jeannie Sheffield  | … |     |
|   • Joann Harris  | … |     |
|   The Chesterfields:  | … |     |
|   • Carl Earl Weaver  | … |     |
|   • Sam Harkness  | … |     |
|   • Arnold McCuller  | … |     |
|   • Al Chalk  | … |     |
|   Big Beat Band:  | … |     |
|   • Ira Newborn  | … |   johtaja ja kitaristi   |
|   • Wolfgang Melz  | … |   basisti   |
|   • Paul Griffin  | … |   pianisti   |
|   • Don Poncher  | … |   rumpali   |
|   • Al Aarons  | … |   trumpetisti   |
|   • Gary Barone  | … |   trumpetisti   |
|   • Jock Ellis  | … |   pasunisti   |
|   • Anthony Brown  | … |   tenorisaksofonisti   |
|   • Buddy Collette  | … |   tenorisaksofonisti   |
|   • Steve Douglas  | … |   tenorisaksofonisti   |
|   • Don Menza  | … |   tenorisaksofonisti   |
Vastaanotto

Kuumaa vahaa jatkoi Saturday Night Fever – lauantai-illan huumaa -elokuvan (1977) aloittamaa rockelokuvien trendiä, mutta ei menestynyt kovin hyvin teattereissa.
Helsingin Sanomien Mikael Fränti kirjoitti elokuvan tv-esityksen alla 1989 odottaneensa elokuvalta hieman tarkempia elämäkertatietoja Freedistä. Toisaalta hän ihasteli Tim McIntiren eläytyvää roolisuoritusta päähahmona.
Last Hurrah

| ”Last Hurrah” Bebe Rexha |
| --- | --- | --- |

Singlen tiedot
 Julkaistu: 15. helmikuuta 2019
 Formaatti: digitaalinen lataus, suoratoisto
 Tuottaja(t): Andrew Wells
 Tyylilaji: pop
 Kesto: 02.30
 Levy-yhtiö: Warner Bros. Records
Bebe Rexhan muut singlet
| ”Say My Name” 2018 | ”Last Hurrah” 2019 | ”Call You Mine” 2019 |
Last Hurrah on yhdysvaltalaislaulaja Bebe Rexhan musiikkikappale. Sen julkaisi Warner Bros. Records digitaalisesti ladattavana ja suoratoistettavana singlenä 15. helmikuuta 2019. Kappaleen ovat sanoittaneet Rexha, Lauren Christy, Nick Long ja Andrew Wells, joista viimeisin myös tuotti sen. Kappaleen musiikkivideo julkaistiin Rexhan YouTube-kanavalla 21. helmikuuta 2019.
"Last Hurrah" sai pääosin positiivisen vastaanoton musiikkikriitikoilta, muun muassa Idolatorin Mike Wassin kehuessa kappaletta "välittömästi tarttuvaksi bängeriksi". Kappale oli kaupallisesti kohtalainen menestys, sen päästyä singlelistan kolmenkymmenen parhaan joukkoon Kreikassa, Libanonissa, Liettuassa, Norjassa, Skotlannissa, Slovakiassa, Tšekissä ja Uudessa-Seelannissa.
Käännös suomeksi
Last Girl on Earth Tour

Rihanna esiintymässä Last Girl on Earth Tour -kiertueella
Last Girl on Earth Tour oli Rihannan neljännen studioalbumin Rated R:n konserttikiertue, joka käytiin vuosina 2010-11. Kiertue pysähtyi muun muassa Intiassa, Venäjällä, Norjassa, Espanjassa, Maltalla, Latviassa ja Saksassa.
Last Girl on Earth Tour pysähtyi lopulta 44 eri kaupungissa ja sen näki lähes puoli miljoonaa ihmistä.